У августу 1939. године, нацистичка Немачка и Совјетски Савез потписали су Молотов-Рибентроп пакт којим су Источну Европу поделили на сфере утицаја. Балтичке државе (Литванија, Летонија и Естонија) постале су део руске сфере. Совјетски Савез је започео припреме за окупацију и инкорпорацију ових територија. Прво, наметнула је уговоре о узајамној помоћи којима су се балтичке државе договориле да на својој територији дозволе војне базе за совјетске војнике. Даљи кораци су одложени због Зимског рата са Финском. До пролећа 1940. године рат је завршен и Совјетски Савез је почео да оптужује Балтичке земљњ за антисовјетску заверу. Литванија је совјетски ултиматум добила 14. јуна 1940. Два дана касније уследили су готово идентични ултиматуми Летонији и Естонији. Совјетски Савез је тражио да се дозволи неограниченом броју совјетских трупа да уђу на државну територију и да формирају про-совјетску владу. Совјети су следили полууставне поступке док су присилно трансформисали независне балтичке државе у совјетске социјалистичке републике. Они су формирали просовјетске народне владе и одржавали изборе "pro formae" за народне парламенте. Анексија Литванске, Летонске и Естонске ССР, завршена је 6. августа 1940.